Der Neue Pauly
Der Neue Pauly est nova encyclopaedia rerum classicarum, quae Paulys Real-Enzyklopädie der classischen Altertumswissenschaft (sigla: RE) inter annos 1894 et 1980 editam reficiat. Omnibus iuribus RE redemptis domus editoria J.B. Metzler ab anno 1996 novam encyclopaediam rerum classicarum edendam curavit: Der Neue Pauly. Enzyklopädie der Antike. Aliter ac in editione superiore cum antiquitas classica maxime geritur, tum conspectus rerum non mediocriter amplificatus est: Et origines antiquitatis Graeco-Romanae a culturis anterioribus repetentes et vis mutua cum populis vicinis copiose tractantur nec non cultura ac res Imperii Romani Orientalis gestae. Praetera mundi antiqui in Medium Aevum transformatio et rerum antiquarum usque ad hunc diem effectus recepti sunt.